wickkiey/tamil-wikipedia-chunked huggingface dataset:
# புஞ்சாக் ஆலாம்

**புஞ்சாக் ஆலாம்**, (மலாய்; ஆங்கிலம்: *Puncak Alam*; சீனம்: 本查阿南); என்பது மலேசியா, சிலாங்கூர் மாநிலத்தின், கோலா சிலாங்கூர் மாவட்டத்தில் வளர்ந்து வரும் ஒரு நகரியம் ஆகும். இது சா ஆலாம் மாநகரில் இருந்து ஏறக்குறைய 20 கிலோமீட்டர் வடமேற்கே அமைந்துள்ளது. துரிதமாக நகரமயமாக்கப்பட்டு வரும் இந்த நகரியத்தில், பல குடியிருப்பு பகுதிகள்; மற்றும் வணிகத் திட்டங்கள் உருவாக்கப்பட்டு வருகின்றன.  
பசுமையான பகுதிகள், பூங்காக்கள், நடைபாதைகள் மற்றும் மிதிவண்டி ஓட்டும் பாதைகள் போன்ற வெளிப்புற நடவடிக்கைகளுக்கான இடங்களைக் கொண்டுள்ள இந்த நகர்ப்பகுதி, கோலாலம்பூர், சா ஆலாம் மற்றும் கிள்ளான் போன்ற முக்கிய நகரங்களுடன் சிறந்த போக்குவரத்து இணைப்பு வசதிகளைப் பெற்றுள்ளது.
# புஞ்சாக் ஆலாம்

## அமைவு

பெட்டாலிங் ஜெயா மற்றும் சா ஆலாம் மாநகரங்களை எல்லைகளாகக் கொண்ட இந்த நகரியத்தின். தற்போதைய மக்கள் தொகை ஏறக்குறைய 50,000 ஆகும்.
# புஞ்சாக் ஆலாம்

## வரலாறு

முன்பு இந்தப் பகுதி புக்கிட் செராக்கா என்று அழைக்கப்பட்டது. தொடக்கக் காலத்தில் புக்கிட் செராக்கா எனும் பெயரில் ஒரு வன காப்பகம் இருந்தது. இங்கு நிறைய ரப்பர் தோட்டங்களும்; செம்பனைத் தோட்டங்களும் இருந்தன. அவற்றில் நூற்றுக்கணக்கான இந்தியர்கள் வேலை செய்தனர். அந்தத் தோட்டங்களில் புக்கிட் செராக்கா தோட்டமும் ஒன்றாகும்.  
1997-ஆம் ஆண்டில் புஞ்சாக் ஆலாம் ஒரு செழிப்பான நகரமாக மாற்றம் அடையத் தொடங்கியது. 14,000 ஏக்கர் பரப்பளவு கொண்ட இந்தப் பகுதி, தொடக்கத்தில் அதன் வடக்கு மற்றும் கிழக்குப் பகுதிகளின் வளர்ச்சியில் கவனம் செலுத்தியது. அத்துடன் &nbsp;டாமன்சாரா–சா ஆலாம் உயர்த்தப்பட்ட விரைவுச் சாலை *(Damansara–Shah Alam Elevated Expressway)* மற்றும் &nbsp;மேற்கு கடற்கரை விரைவுச்சாலை போன்ற விரைவுச்சாலைகளின் கட்டுமானங்கள்; கடந்த பத்தாண்டுகளில் விரைவான நகரமயமாக்கலுக்கு வழிவகுத்தன. இந்த நகரம் தற்போது நவீன குடியிருப்பு, தொழில்துறை மற்றும் வணிக மண்டலங்களைக் கொண்டுள்ளது.
# புஞ்சாக் ஆலாம்

## கல்வி

இந்த நகரத்தில் மாரா தொழில்நுட்ப பல்கலைக்கழகத்தின் (UiTM) *(Universiti Teknologi MARA)* புஞ்சாக் ஆலாம் வளாகம் உள்ளது. 4.39 கிமீ² பரப்பளவைக் கொண்ட இந்தப் பல்கலைக்கழகம் 2009-ஆம் ஆண்டில் தொடங்கப்பட்டது.  
இந்தப் பல்கலைக்கழகத்தில் 40,000 மாணவர்கள் மற்றும் ஊழியர்கள் உள்ளனர். மேலும், இந்தப் பல்கலைக்கழகத்திற்கு மலேசியா முழுவதும் மேலும் 34 வளாகங்கள் உள்ளன. இதன் அருகில், மாரா தொழில்நுட்ப பல்கலைக்கழக மருத்துவமனையும் *(UiTM University Hospital)* உள்ளது.
# கைலாசு சந்திர மீனா

**கைலாசு சந்திர மீனா** *(Kailash Chandra Meena)* இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் கர்கீ சட்டமன்றத் தொகுதியில் போட்டியிட்டு வென்றார். இத்தொகுதியானது பான்ஸ்வாரா மாவட்டத்தில் அமைந்துள்ளது.
# கைலாசு சந்திர மீனா

## அரசியல்

2023 இல் நடைபெற்ற இராசத்தான் சட்டமன்றத் தேர்தலில் கர்கீ சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட கைலாசு 87392 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளர் சங்கர்லால் விட 15107 வாக்குகள் அதிகம் பெற்று வெற்றிபெற்றார்.
# இராகுல் திவாரி

**இராகுல் திவாரி** (*Rahul Tiwari*-பிறப்பு 1974) பீகாரைச் சேர்ந்த இந்திய அரசியல்வாதி ஆவார். இவர் போஜ்பூர் மாவட்டத்தில் உள்ள சாக்பூர் சட்டமன்றத் தொகுதியின் சட்டமன்ற உறுப்பினர் ஆவார். திவாரி 2020ஆம் ஆண்டு நடைபெற்ற பீகார் சட்டப்பேரவைத் தேர்தலில் இராச்டிரிய ஜனதா தளம் கட்சியின் சார்பில் போட்டியிட்டு வெற்றி பெற்றார்.
# இராகுல் திவாரி

## ஆரம்பகால வாழ்க்கை மற்றும் கல்வி

திவாரி பீகாரின் போஜ்பூர் மாவட்டத்தில் உள்ள சாக்பூர் பகுதியைச் சேர்ந்தவர். இவர் சிவானந்த் திவாரியின் மகனும், இராமாநந்த் திவாரியின் பேரனும் ஆவார். 1992ஆம் ஆண்டில் பாட்னாவின் வணிகக் கல்லூரியில் இடைநிலைப் படிப்பை முடித்தார்.
# இராகுல் திவாரி

## அரசியல் வாழ்க்கை

திவாரி 2020ஆம் ஆண்டு நடைபெற்ற பீகார் சட்டமன்றத் தேர்தலில் இராச்டிரிய ஜனதா தளத்தை பிரதிநிதித்துவப்படுத்தும் வகையில் சாக்பூர் சட்டமன்றத் தொகுதியில் போட்டியிட்டு வெற்றி பெற்றார். இவர் 64,393 வாக்குகளைப் பெற்று தனது நெருங்கிய போட்டியாளரான சுயேச்சை வேட்பாளரான சோபா தேவியை 22,883 வாக்குகள் வித்தியாசத்தில் தோற்கடித்தார். முன்னதாக 2015ஆம் ஆண்டு பீகார் சட்டப்பேரவைத் தேர்தலில் இதே தொகுதியிலிருந்து முதல் முறையாக சட்டமன்ற உறுப்பினர் ஆனார். 2015ஆம் ஆண்டில், இவர் 69,315 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் விசுவேசுவர் ஓஜாவை 14,570 வாக்குகள் வித்தியாசத்தில் தோற்கடித்தார்.
# அபா தவேசர்

**அபா தவேசர்** (**Abha Dawesar:** பிறப்பு: 1 சனவரி, 1974) இந்தியாவில் பிறந்த ஆங்கில புதின எழுத்தாளர் ஆவார். இவரது புதினங்களில் குறிப்பிடத்தக்கவை: *பேபிஜி*, பேமிலி வேல்யூஸ், தட் சம்மர் இன் பாரிஸ், மினிப்ளேனர். 2005ஆம் ஆண்டு புதினமான *பேபிஜி,* நேர்பாலீர்ப்பு பெண் புனைகதைக்கான லாம்டா இலக்கிய விருதையும் இசுடோன்வால் புத்தக விருதையும் வென்றது.
# அபா தவேசர்

## வாழ்க்கை வரலாறு

அபா தவேசர் புதுதில்லியில் பிறந்தார்.  
தாவேசர் ஹார்வர்டில் மாணவராக இருந்ததிலிருந்தே புகைப்படம் எடுத்தல், காட்சி, காணொளிக் கலை ஆகியவற்றில் செலவிட்டு வருகிறார். இவரது படைப்புகள் அமெரிக்காவிலும் வெளிநாடுகளிலும் உள்ள பல்வேறு காட்சியகங்கள், அருங்காட்சியகங்களில் காட்சிக்கு வைக்கப்பட்டுள்ளன.  
2010ஆம் ஆண்டில், ரோட்ரிகோ பெர்னார்டோ இயக்கிய லவ் அண்ட் தி சிட்டிஸ் திரைப்படத்திற்கான திரைக்கதையின் ஒரு பகுதியை அபா எழுதினார்.  
2013 முதல், எண்ணிம தொழில்நுட்பத்தைச் சார்ந்துள்ளப் பிரச்சினைகள், சமூக நடத்தை, அனுபவத்தில் அதன் விளைவுகள் குறித்து தவேசர் பேசி வருகிறார்.
# அபா தவேசர்

## விருதுகள்

- பிக்சன் ஃபெலோ, நியூயார்க் கலை அறக்கட்டளை (2000)
# அபா தவேசர்

## நூலியல்

### புதினங்கள்.

- *மினிப்ளேனர்* (2000) (இந்தியாவில் பெங்குயின் புக்ஸ் மூலம் தி த்ரீ ஆஃப் அஸ் என்ற தலைப்பில் வெளியிடப்பட்டது)
- *பேபிஜி* (2005) (இசுடோன்வால் புத்தக விருது & இலாம்ப்டா இலக்கிய விருது.) (2006)
- *தட் சம்மர் இன் பாரிஸ்* (2006)
- *ஃபேமிலி வேல்யூஸ்* (2011)
- *சென்சோரியம்* (2012)
- *மாடிசன் ஸ்கொயர் பார்க்* (2016)
# அபா தவேசர்

## நூலியல்

### சிறுகதைகள்

- தி குட் கிங் இன் மெனான்: அனில் சிங்,
- வந்தனா (2014)
- பிரேக்கிங் தி பவ்: ஸ்பெகுலேடிவ் ஃபிக்ஷன் இன்ஸ்பையர்டு பை ராமாயணா (ஜுபான் புத்தகங்கள். ப. 47. )
# அபா தவேசர்

## தனிப்பட்ட வாழ்க்கை

அபா தவேசர் நியூயார்க் நகரில் வசித்து வருகிறார்.
# விக்கிப்பீடியா:தானியங்கி வாயிலான மேம்பாட்டுப் பணிகள்

தானியங்கி மூலமாக தமிழ் விக்கிப்பீடியாவில் செய்யப்படும் மேம்பாட்டுப் பணிகளை ஆவணப்படுத்துவதற்கான பக்கம்.
# விக்கிப்பீடியா:தானியங்கி வாயிலான மேம்பாட்டுப் பணிகள்

## SundarBot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2005 | align=349 | தொகுப்புகள் |
| 2 | 2006 | align=2,081 | தொகுப்புகள் |
| 3 | 2007 | align=2,905 | தொகுப்புகள் |
| 4 | 2008 | align=753 | தொகுப்புகள் |
| 5 | 2009 | align=563 | தொகுப்புகள் |
| 6 | 2010 | align=148 | தொகுப்புகள் |
| 7 | 2011 | align=1 | தொகுப்புகள் |
| 8 | 2012 | align=10 | தொகுப்புகள் |
| 9 | 2015 | align= 1 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## VinodhBOT

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2007 | align= 195 | தொகுப்புகள் |
| 2 | 2008 | align= 292 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## Pselvaganapathybot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2010 | align=67 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## NatkeeranBot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2011 | align=1,085 | தொகுப்புகள் |
| 2 | 2012 | align=243 | தொகுப்புகள் |
| 3 | 2013 | align=39 | தொகுப்புகள் |
| 4 | 2014 | align=134 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## JayarathinaAWB BOT

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2011 | align=3,424 | தொகுப்புகள் |
| 2 | 2012 | align=607 | தொகுப்புகள் |
| 3 | 2013 | align=9,706 | தொகுப்புகள் |
| 4 | 2014 | align=407 | தொகுப்புகள் |
| 5 | 2015 | align=831 | தொகுப்புகள் |
| 6 | 2016 | align= 10 | தொகுப்புகள் |
| 7 | 2018 | align= 17 | தொகுப்புகள் |
| 8 | 2025 | align= 6 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## LogicwikiBot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2011 | align=20 | தொகுப்புகள் |
| 2 | 2012 | align=362 | தொகுப்புகள் |
| 3 | 2013 | align=365 | தொகுப்புகள் |
| 4 | 2014 | align=101 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## AswnBot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2011 | align=285 | தொகுப்புகள் |
| 2 | 2012 | align=18,348 | தொகுப்புகள் |
| 3 | 2013 | align=8,738 | தொகுப்புகள் |
| 4 | 2015 | align=659 | தொகுப்புகள் |
| 5 | 2017 | align=38,516 | தொகுப்புகள் |
| 6 | 2018 | align=3,010 | தொகுப்புகள் |
| 7 | 2019 | align=9,876 | தொகுப்புகள் |
| 8 | 2020 | align=31,047 | தொகுப்புகள் |
| 9 | 2021 | align=19,742 | தொகுப்புகள் |
| 10 | 2022 | align=41,049 | தொகுப்புகள் |
| 11 | 2023 | align=1,827 | தொகுப்புகள் |
| 12 | 2024 | align=1,795 | தொகுப்புகள் |
| 13 | 2025 | align=1,687 | தொகுப்புகள் |
| 14 | 2026 | align= | தொகுப்புகள் - |
# விக்கிப்பீடியா:தானியங்கி வாயிலான மேம்பாட்டுப் பணிகள்

## Sodabot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2012 | align=14, 441 | தொகுப்புகள் |
| 2 | 2013 | align=96 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## Shanmugambot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2012 | align=1,440 | தொகுப்புகள் |
| 2 | 2013 | align=140 | தொகுப்புகள் |
| 3 | 2015 | align=2,567 | தொகுப்புகள் |
| 4 | 2017 | align=1,248 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## NeechalBOT

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2013 | align=673 | தொகுப்புகள் |
| 2 | 2014 | align=677 | தொகுப்புகள் |
| 3 | 2015 | align=11,698 | தொகுப்புகள் |
| 4 | 2016 | align=1,048 | தொகுப்புகள் |
| 5 | 2017 | align=15,055 | தொகுப்புகள் |
| 6 | 2018 | align=970 | தொகுப்புகள் |
| 7 | 2019 | align=2,056 | தொகுப்புகள் |
| 8 | 2020 | align=645 | தொகுப்புகள் |
| 9 | 2021 | align=654 | தொகுப்புகள் |
| 10 | 2022 | align=2,500 | தொகுப்புகள் |
| 11 | 2023 | align=4,350 | தொகுப்புகள் |
| 12 | 2024 | align=8,442 | தொகுப்புகள் |
| 13 | 2025 | align=721 | தொகுப்புகள் |
| 14 | 2026 | align= - - | தொகுப்புகள் - |
# விக்கிப்பீடியா:தானியங்கி வாயிலான மேம்பாட்டுப் பணிகள்

## KalaiBOT

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2013 | align=269 | தொகுப்புகள் |
| 2 | 2014 | align=135 | தொகுப்புகள் |
| 3 | 2015 | align=34 | தொகுப்புகள் |
| 4 | 2017 | align=33 | தொகுப்புகள் |
| 5 | 2018 | align=188 | தொகுப்புகள் |
| 6 | 2019 | align=5 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## Maathavanbot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2016 | align=1,071 | தொகுப்புகள் |
| 2 | 2017 | align=83 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## MathanaharanBot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2016 | align=7 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## Info-farmerBot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2016 | align=78 | தொகுப்புகள் |
| 2 | 2017 | align=865 | தொகுப்புகள் |
| 3 | 2018 | align= 1 |  |
# விக்கிப்பீடியா:தானியங்கி வாயிலான மேம்பாட்டுப் பணிகள்

## ShriheeranBOT

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2016 | align=59 | தொகுப்புகள் |
| 2 | 2017 | align=2,577 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## Hastebot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2017 | align=332 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## AntonBot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2017 | align=3,508 | தொகுப்புகள் |
| 2 | 2018 | align=165 | தொகுப்புகள் |
| 3 | 2022 | align=15,661 | தொகுப்புகள் |
| 4 | 2023 | align=1,054 | தொகுப்புகள் |
| 5 | 2024 | align=9,310 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## KanagsBOT

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2017 | align=1,728 | தொகுப்புகள் |
| 2 | 2018 | align=683 | தொகுப்புகள் |
| 3 | 2019 | align=3,205 | தொகுப்புகள் |
| 4 | 2020 | align=1,749 | தொகுப்புகள் |
| 5 | 2021 | align=1,559 | தொகுப்புகள் |
| 6 | 2022 | align=4,001 | தொகுப்புகள் |
| 7 | 2023 | align=2,860 | தொகுப்புகள் |
| 8 | 2024 | align=3,792 | தொகுப்புகள் |
| 9 | 2025 | align=2,198 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## TshrinivasanBOT

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2017 | align=4,265 | தொகுப்புகள் |
| 2 | 2018 | align=8,486 | தொகுப்புகள் |
| 3 | 2019 | align=2,881 | தொகுப்புகள் |
| 4 | 2021 | align=585 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## BalajijagadeshBot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2019 | align=27,025 | தொகுப்புகள் |
| 2 | 2023 | align=442 | தொகுப்புகள் |
| 3 | 2024 | align=17 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## SelvasivagurunathanmBOT

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2022 | align=1,244 | தொகுப்புகள் |
| 2 | 2023 | align=2,152 | தொகுப்புகள் |
| 3 | 2024 | align=2,152 | தொகுப்புகள் |
| 4 | 2025 | align=20,781 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## S. ArunachalamBot

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2022 | align=110 | தொகுப்புகள் |
| 2 | 2023 | align=6,477 | தொகுப்புகள் |
| 3 | 2024 | align=18,465 | தொகுப்புகள் |
| 4 | 2025 | align=22,103 | தொகுப்புகள் |
# விக்கிப்பீடியா:தானியங்கி வாயிலான மேம்பாட்டுப் பணிகள்

## Sridhar G BOT

| வரிசை எண் | தொகுப்புகளின் பட்டியல் |  |  |
| --- | --- | --- | --- |
| 1 | 2021 | align= 77 |  |
| 2 | 2022 | align= 132 | தொகுப்புகள் |
| 3 | 2023 | align= 547 | தொகுப்புகள் |
| 4 | 2024 | align= 64,311 | தொகுப்புகள் |
# அகார் அலி சாலிக்கு சாலிக்கு

**அகார் அலி சாலிக்கு சாலிக்கு** (*Akar Ali Salih Salih*) என்பவர் ஈராக்கு நாட்டைச் சேர்ந்த ஒரு சதுரங்க விளையாட்டு வீரராவார். 1990ஆம் ஆண்டு மார்ச்சு மாதம் 11ஆம் தேதியன்று இவர் பிறந்தார். 2011 ஆம் ஆண்டு இவருக்கு பிடே அமைப்பின் சதுரங்க மாசுட்டர் பட்டம் வழங்கப்பட்டது.
# அகார் அலி சாலிக்கு சாலிக்கு

## சதுரங்க வாழ்க்கை

பல சதுரங்க ஒலிம்பியாடு போட்டிகளில் அகார் அலி சாலிக்கு சாலிக்கு ஈராக்கு நாட்டைப் பிரதிநிதித்துவப்படுத்தியுள்ளார். 2012 ஆம் ஆண்டில் 4/9 புள்ளிகளுடன் 4 ஆவது பலகையிலும், 2014 ஆம் ஆண்டு சதுரங்க ஒலிம்பியாடு போட்டியில் 3½/11 புள்ளிகளுடன் முதல் பலகையிலும் 2016ஆம் ஆண்டில் நடைபெற்ற 42ஆவது சதுரங்க ஒலிம்பியாடு போட்டியில் 4/9 புள்ளிகளுடன் மூன்றாவது பலகையிலும் விளையாடினார்.  
2021ஆம் ஆண்டு சதுரங்க உலகக் கோப்பைக்குத் தகுதி பெற்றார். அங்கு இவர் முதல் சுற்றில் அலெக்சாண்டர் ஓனிசுக்கிடம் 2-0 என்ற கணக்கில் தோற்கடிக்கப்பட்டார்.
# பா. நீதிபதி

**பா. நீதிபதி** (*Neethipathi P*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் உசிலம்பட்டி பகுதியினைச் சேர்ந்தவர். முதுகலை படிப்பினை முடித்துள்ள நீதிபதி, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உசிலம்பட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# நிதி ரஸ்தான்

**நிதி ரஸ்தான்** (பிறப்பு 11 ஏப்ரல் 1977) ஓர் இந்திய ஊடகவியலாளரும் தொலைக்காட்சி ஆளுமையும் ஆவார். இவர் என்டிடிவி- தொலைக்காட்சியின் நிர்வாக ஆசிரியராகவும், என்டிடிவி 24x7 செய்தி விவாத நிகழ்ச்சியான *லெஃப்ட், ரைட் & சென்டர்*, வாராந்திர விவாத நிகழ்ச்சியான *தி பிக் ஃபைட்டின்* முதன்மை தொகுப்பாளராகவும் இருந்தார்.
# நிதி ரஸ்தான்

## தனிப்பட்ட வாழ்க்கை

நிதி ரஸ்தான் ஒரு காஷ்மீர் பண்டிட் குடும்பத்தில் பிறந்தவர். இவரது தந்தை, *இந்திய பிரஸ் டிரஸ்ட்* செய்தி நிறுவனத்தின் முன்னாள் தலைமை ஆசிரியர் மகாராஜ் கிரிசன் ஆவார். இவர் புது தில்லியின் சேக் சராயில் உள்ள அபேஜய் பள்ளியில் படித்தார். இவர் லேடி ஸ்ரீ ராம் கல்லூரியில் பட்டம் பெற்றார், பின்னர் தில்லியில் உள்ள இந்திய வெகுஜன தொடர்பு நிறுவனத்தில் வானொலி மற்றும் தொலைக்காட்சி இதழியலிலில் முதுகலை பட்டயக் கல்வி பயின்றார்.  
ரஸ்தான் 2005ஆம் ஆண்டில் பத்திரிகையாளரும் எழுத்தாளருமான நீலேசு மிசுராவை மணந்தார். இந்த இணையர் இரண்டு ஆண்டுகளுக்குப் பிறகு 2007இல் விவாகரத்து பெற்றது.
# நிதி ரஸ்தான்

## தொழில் வாழ்க்கை

நிதி ரஸ்தான் 1999இல் என்டிடிவியில் சேர்ந்தார், 2020 சூன் வரை இருபத்தி ஒரு ஆண்டுகள் பணியாற்றினார். இவர் என்டிடிவி-யின் நிர்வாக ஆசிரியராகவும், என்டிடிவி 24x7 செய்தி நிகழ்ச்சியான லெஃப்ட், ரைட் & சென்டர் நிகழ்ச்சியின் முதன்மை தொகுப்பாளராகவும் இருந்தார். இந்த நிகழ்ச்சி வழக்கமாக ஒவ்வொரு மாலையும் புது தில்லி நிலையத்திலிருந்து நேரடியாக ஒளிபரப்பப்படுகிறது, மேலும் செய்தி மற்றும் தலைப்புச் செய்திகளைத் தாண்டி விவாதங்களையும் உள்ளடக்கியது. தி பிக் ஃபைட் என்ற வாராந்திர நிகழ்ச்சியையும் இவர் தொகுத்து வழங்கினார். இது ஒரு பிரச்சினையின் எதிர் பக்கங்களில் உள்ளவர்களை ஒருவருக்கொருவர் எதிராக ஒரு விவாதத்தில் ஈடுபடுத்துகிறது.  
1999 முதல், நிதி பல்வேறு செய்தி நிகழ்வுகளில் பங்கேற்றுள்ளார். மேலும் தொடர்ச்சியாக நிகழ்ச்சிகளைத் தொகுத்து வழங்கியுள்ளார். பெரும்பாலும் செய்தி காட்சியில் இருந்து நேரடியாக செய்தி அறிக்கை தயாரிக்கிறார். இந்திய அமெரிக்க குடிசார் அணுவாற்றல் உடன்பாடு, பொதுத் தேர்தல்கள், பல மாநிலத் தேர்தல்கள் மற்றும் ஜம்மு-காஷ்மீரில் அனைத்து முக்கிய செய்தி முன்னேற்றங்கள் மற்றும் தேர்தல்கள், 2001இல் குஜராத்தில் ஏற்பட்ட நில நடுக்கங்கள் மற்றும் 2005இல் காஷ்மீரில் நடந்த நில நடுக்கம் உள்ளிட்ட இந்திய அரசியல் மற்றும் வெளியுறவு விவகாரங்களை நெருக்கமாக உள்ளடக்கிய இந்திய துணைக் கண்டத்தின் முக்கிய அரசியல், பொருளாதார மற்றும் சமூகக் கதைகள் குறித்து இவர் விரிவாக அறிக்கை அளித்துள்ளார். ரஸ்தான் என்டிடிவி 24x7 இன் தூதரகச் செய்தியாராக இருந்து வருகிறார், இது இந்தியாவில் செய்திகள் மற்றும் நடப்பு விவகாரங்களை கொண்டு செல்லும் ஆங்கில மொழி தொலைக்காட்சி ஒளிபரப்பாகும், இது புது தில்லி தொலைக்காட்சி லிமிடெட் நிறுவனத்திற்குச் சொந்தமானது.  
சூலை 2005 இலண்டன் தொடருந்து குண்டுவெடிப்பு பிறகு ஐக்கிய ராச்சியம், பாக்கித்தான் நிர்வாகத்தின் கீழ் உள்ள காஷ்மீர், திபெத்து ஆகியன குறித்து இவர் ஆவணப்படங்களை எடுத்துள்ளார். பெங்குயின் ரேண்டம் ஹவுஸ் இந்தியா சூலை 2017இல் வெளியிடப்பட்ட லெஃப்ட், ரைட் அண்ட் சென்டர்ஃ தி ஐடியா ஆஃப் இந்தியா என்ற தலைப்பில் ஒரு புத்தகத்தையும் ரஸ்தான் எழுதியுள்ளார்.  
சூன் 2020இல் ஆர்வர்ட் பல்கலைக்கழகத்தில் ஒரு இதழியல் பள்ளியில் "இணைப் பேராசிரியர்" பதவிக்கு சிலர் தன்னை அணுகியதாக கூறினார். சனவரி 2021இல், ரஸ்தான் ஒரு விரிவான இணைய மோசடிக்குப் பலியானதாக ட்வீட் செய்தார். இது இவரது பல தனிப்பட்ட விவரங்களுடன் 21 வருட வேலையை விட்டுவிட்டு செல்ல வேண்டிய சூழலைத் தந்ததாக இதில் குறிப்பிட்டிருந்தார்.  
இவர் என். டி. டி. வி. யில் பின்வரும் நிகழ்ச்சிகளை தொகுத்து வழங்கியிருந்தார்ஃ  
- என்டிடிவி 24x7, பிரைம் டைம் செய்திகள்  
சூன் 2020 இல், ஹார்வர்ட் பல்கலைக்கழகத்தில் இதழியலில் இணை பேராசிரியரின் வேலை வாய்ப்பு இருப்பதாகக் கூறி என்டிடிவி-யில் இருந்து விலகினார். சனவரி 15, 2021 அன்று, இவர் டுவிட்டரில் ஓர் "அதிநவீன இணைய மோசடி தாக்குதலுக்கு" பலியானதாக அறிவித்தார். இது இவர் ஹார்வர்டைத் தொடர்பு கொண்டபோது அம்பலமானது. குற்றவாளிகள் மீது சட்ட நடவடிக்கை எடுப்பதாகவும் இவர் அறிவித்தார் பிப்ரவரி 2022இல் என்டிடிவி<nowiki/>க்கு திரும்பினார், 'நோ ஸ்பின்' என்ற பிரைம் டைம் நிகழ்ச்சியை தொகுத்து வழங்கினார். சனவரி 31, 2023 அன்று இவர் என்டிடிவி-யில் இருந்து பணித் துறப்பு செய்ததாக ட்விட்டரில் அறிவித்தார். மே 2021 நிலவரப்படி, ரஸ்தான் காந்தி தொழில்நுட்ப மற்றும் மேலாண்மை நிறுவனத்தில் மூலோபாய திட்டங்களின் இயக்குநராக இருந்தார். மேலும் கௌடில்யா ஸ்கூல் ஆஃப் பப்ளிக் பாலிசியில் ஆசிரியரின் வருகை உறுப்பினராகவும் இருந்தார்.
# நிதி ரஸ்தான்

## விருதுகள்

- தகவல் தொடர்புக்கான ஆசிரியர் சாதனையாளர் விருது (டிஏஏ) (எலக்ட்ரானிக் ஜர்னலிசம்) 2011.
- ஜம்மு காஷ்மீர் மற்றும் வடகிழக்கு இந்தியாவிலிருந்து அறிக்கை செய்ததற்காக பத்திரிகையில் சிறந்து விளங்கியதற்கான ராம்நாத் கோயங்கா விருது.
- 2010ஆம் ஆண்டின் செய்தி நிகழ்ச்சி தொகுப்பாளர்-ஆங்கிலத்தில் இந்திய செய்தி ஒளிபரப்பு விருதுகள்.
- எக்ஸ்சேஞ்ச்4மீடியா விருதுகளில் சிறந்த தொகுப்பாளர், 2011.
- கத்துவா கற்பழிப்பு மற்றும் கொலை வழக்கு அம்பலப்படுத்தியதற்காக பத்திரிகையில் சிறந்து விளங்கியதற்கான சர்வதேச பத்திரிகை நிறுவனம் விருது.
# நிதி ரஸ்தான்

## படைப்புகளின் பட்டியல்

- லெஃப்ட், ரைட்& சென்டர்: இந்தியாவின் யோசனை (2017) ISBN
# ஜெராம்

**ஜெராம்**, (மலாய்; ஆங்கிலம்: *Jeram*; சீனம்: 急流); என்பது மலேசியா, சிலாங்கூர், கோலா சிலாங்கூர் மாவட்டத்தில் ஒரு நகரம்; மற்றும் ஒரு முக்கிம் ஆகும். இந்த நகரம் காப்பார், கோலா சிலாங்கூர் ஆகிய இரு நகரங்களுக்கு இடையில் மலேசிய கூட்டரசு சாலை 5 பகுதியில் உள்ளது.  
அழகிய கடற்கரைகள், கிராமப்புற இயற்கைத் தன்மைக்கும்; மற்றும் சதுப்பு நிலக் காடுகள் போன்ற இயற்கையான ஈர்ப்புகளுக்கும் பெயர் பெற்ற இந்த நகரத்தின் பரப்பளவு 124.5 சதுர கீ.மீ. 2020-ஆம் ஆண்டின் மக்கள்தொகை கணக்கெடுப்பின்படி இந்த நகரத்தின் மக்கள்தொகை 39,240 ஆகும்.
# ஜெராம்

## அமைவு

இந்த கடற்கரையோர நகரம், அதன் அழகிய சதுப்புநிலக் கடற்கரைகள் மற்றும் உள்ளூர் கடல் உணவுக் கடைகளுக்குப் பிரபலமானது. மாலை நேர சுற்றுலா; மற்றும் கடலோர நடைப் பயணங்களுக்கு உள்ளூர்வாசிகள் இடையே மிகவும் பிடித்த இடமாகவும் திகழ்கிறது.  
ஜெராம் அதன் மலிவு விலை கடல் உணவு உணவகங்களுக்குப் பெயர் பெற்றது. வறுக்கப்பட்ட மீன்; மற்றும் உள்ளூர் சிறப்பு உணவுகள் போன்றவை; இந்த நகரத்திற்கு அருகிலுள்ள இடங்களின் சுற்றுலா பயணிகளை வெகுவாக ஈர்க்கின்றன.
# விக்கிப்பீடியா:தானியங்கி வாயிலான மேம்பாட்டுப் பணிகள்/2025

தானியங்கி வாயிலாக 2025 ஆம் ஆண்டில் செய்யப்படும் மேம்பாட்டுப் பணிகள் இங்கு ஆவணப்படுத்தப்படுகின்றன.  
தானியங்கி மூலமாக துப்புரவு அல்லது மேம்படுத்துதல் பணிகளைச் செய்வதற்கான பரிந்துரைகளை பயனர்கள் உரையாடல் பக்கத்தில் இடலாம்.
# விக்கிப்பீடியா:தானியங்கி வாயிலான மேம்பாட்டுப் பணிகள்/2025

## செயல்பாடுகள்

- இந்த உரையாடலின் அடிப்படையில்... 20,100 கட்டுரைகளில் வாழும் நபர்கள் எனும் பகுப்பு நீக்கப்பட்டு இந்த உரையாடலின் அடிப்படையில்... 400 கட்டுரைகளில் தமிழ்நாட்டின் தாவரவளம் எனும் பகுப்பு நீக்கப்பட்டு இந்த உரையாடலின் அடிப்படையில்... ஏறத்தாழ 150 கட்டுரைகளில் தமிழ்நாட்டு பொறியியல் கல்லூரிகள் எனும் பகுப்பு நீக்கப்பட்டு, :
- [[:
# விக்கிப்பீடியா:Statistics/November 2025

| Date | Pages | Articles | Edits | Users | Files | Activeusers | Deletes | Protects |
| --- | --- | --- | --- | --- | --- | --- | --- | --- |
# ஆயிஷா சவுத்ரி

**ஆயிசா சவுத்ரி** (*Aisha Chaudhary*) (27 மார்ச்சு 1996 24 சனவரி 2015) ஒரு இந்திய எழுத்தாளரும் ஊக்கமூட்டும் பேச்சாளரும் ஆவார். *மை லிட்டில் எபிபேனியெசு* (*My Little Epiphanies)* என்ற நூலை எழுதியவர் ஆவார். இந்த நூல் இவர் இறப்பதற்கு முந்தைய நாள் வெளியிடப்பட்டது. 2019 ஆம் ஆண்டில் *தி ஸ்கை இஸ் பிங்க்* (*The Sky is Pink)* என்ற இந்தி மொழித் திரைப்படமானது இவரது வாழ்க்கையை மையப்படுத்தி எடுக்கப்பட்ட திரைப்படமாகும்.
# ஆயிஷா சவுத்ரி

## தொடக்க கால வாழ்க்கை

சவுத்ரி நிரென் சவுத்ரியின் மகள் ஆவார், பின்னர் இவர் *யம்! பிராண்ட்ஸ்* மற்றும் *பனேரா பிரெட்* ஆகியவற்றின் தெற்காசிய நடவடிக்கைகளின் தலைவரானார். இவரது தாயார் அதிதி ஒரு மனநலம் சார்ந்த பணியாளர் ஆவார். இவருக்கு இஷான் சவுத்ரி என்ற மூத்த சகோதரரும், தன்யா சவுத்ரி என்று ஒரு மூத்த சகோதரியும் இருந்தனர். சவுத்ரி கடுமையான ஒருங்கிணைந்த நோயெதிர்ப்பு குறைபாட்டுடன் (Severe combined immunodeficiency) பிறந்தார். இவருக்கு ஆறு மாத வயதாக இருந்தபோது, எலும்பு மஜ்ஜை மாற்று அறுவை சிகிச்சைக்கு உட்படுத்தப்பட வேண்டியிருந்தது. 2009 ஆம் ஆண்டில், நுரையீரல் ஃபைப்ரோஸிஸ் என்ற கடுமையான நோய் இவரை பாதித்தது. இது நுரையீரலின் மீளமுடியாத வடுக்களை ஏற்படுத்தும் ஒரு வகை நிலை. எலும்பு மஜ்ஜை மாற்று அறுவை சிகிச்சைக்காக எடுத்த வேதிச்சிகிச்சையின் பக்க விளைவின் காரணமாக இந்த நிலை இவருக்கு ஏற்பட்டது.
# ஆயிஷா சவுத்ரி

## தொழில் வாழ்க்கை

13 ஏப்ரல் 2015 அன்று புதுதில்லியில் *மை லிட்டில் எபிஃபேனீஸை* வெளியிட்டார். சல்மா அன்சாரி மற்றும் முன்னாள் கல்வித் துறை அமைச்சர் இசுமிருதி இரானி ஆகியோரும் உடனிருந்தனர்.]]
சவுத்ரி தனது 15 வயது முதல் தான் இறக்கும் வரை ஊக்கமளிக்கும் உரைகளை நிகழ்த்தினார். இவர் ஒரு ஐஎன்கே ஃபெலோவாக பெயரிடப்பட்டார் மற்றும் 2011 மற்றும் 2013 ஐஎன்கே மாநாடுகளில் பேசினார். சவுத்ரி 2013 இல் டெட் மாநாட்டில் பேச்சாளராகவும் இருந்தார்.  
தான் இறப்பதற்கு ஒரு நாள் முன்பு வெளியிடப்பட்ட ஒரு புத்தகத்தை எழுதியவர் ஆவார்.
# ஆயிஷா சவுத்ரி

## பிற ஊடகங்களில் பிரதிநிதித்துவம்

சோனாலி போஸ் இவரது வாழ்க்கையை அடிப்படையாகக் கொண்டு *தி ஸ்கை இஸ் பிங்க்* என்ற திரைப்படத்தை இயக்கினார். இத்திரைப்படத்தில் பிரியங்கா சோப்ரா, நிரென் சவுத்ரியாக பர்கான் அக்தர், ஆயிஷா சவுத்ரியாக சாய்ரா வாசிம் இஷான் சவுத்ரிகளாக ரோஹித் சுரேஷ் சரஃப் ஆகியோர் நடித்துள்ளனர், இத்திரைப்படம் 11 அக்டோபர் 2019 அன்று திரையரங்குகளில் வெளியிடப்பட்டது.  
நெட்ஃபிக்ஸ் இல் வெளியான *பிளாக் சன்ஷைன் பேபி* என்ற ஆவணப்படம் இவரது வாழ்க்கையைப் பற்றியது.
# ஆயிஷா சவுத்ரி

## படைப்பு

- *மை லிட்டில் எபிஃபேனிஸ்* (2015), வாழ்க்கையைப் பற்றிய இவரது எண்ணங்களை உள்ளடக்கியதும் வாழ்க்கையில் இதுபோன்ற கஷ்டங்களைச் சந்திக்க மற்றவர்களுக்கு உதவக்கூடியதுமான இவரது பயணத்தைப் பற்றி மக்கள் தெரிந்து கொள்ள வேண்டும் என்று விரும்பியது.
# இரா. மா. சின்னத்தம்பி

**இரா. மா. சின்னத்தம்பி** (*R. M. Chinnathambi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் ஆத்தூர் வட்டம் இராமநாயக்கன்பாளையம் கிராமத்தினைச் சேர்ந்தவர். பத்தாம் வகுப்பு வரை கல்வி பயின்றுள்ள சின்னத்தம்பி அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - சேலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# போமோ கிகிகா

**போமோ கிகிகா** (*Bomo Kigigha*) என்பவர் நைசீரிய நாட்டைச் சேர்ந்த ஒரு சதுரங்க வீரராவார். 1982 ஆம் ஆண்டு செப்டம்பர் மாதம் 26 ஆம் தேதியன்று இவர் பிறந்தார். போமோ லவுத் கிகிகா என்ற பெயராலும் அறியப்படுகிறார். பிடே அமைப்பின் பிடே சதுரங்க மாசுட்டர் பட்டம் பெற்றுள்ளார். நான்கு முறை நைசீரிய நாட்டின் சதுரங்க வெற்றியாளராக இருந்துள்ளார். 2023 ஆம் ஆண்டு நவம்பர் மாத நிலவரப்படி, 2251 பிடே புள்ளிகள் பெற்றுள்ள நைசீரியாவின் நான்காவது அதிக பிடே மதிப்பீடு பெற்ற வீரர் என்ற பெருமைக்கு உரியவராக உள்ளார். அன்வுலி டேனியல், அடேபாயோ அடேக்போயேகா இயோயல் மற்றும் பலோகுன் ஒலுவாஃபெமி டேனியல் ஆகியோர் இவரை விட அதிகப் புள்ளிகள் பெற்றுள்ள நைசீரிய சதுரங்க வீரர்களாவர்.
# போமோ கிகிகா

## இளமைப்பருவம்

சர் மற்றும் லேடி லவுத் கிகிகாவின் எட்டு குழந்தைகளில் போமோ கிகிகா மூன்றாவது குழந்தையாவார். நைசீரியாவின் ரிவர்சு மாநிலத்தின் போர்ட் ஆர்கோர்ட்டில் வளரும்போது உத்வேகம் பெற்ற இமினோ கிகிகாவின் தம்பியாக அறியப்படுகிறார்.
# போமோ கிகிகா

## சதுரங்க வாழ்க்கை

2008 ஆம் ஆண்டில் செர்மனியின் டிரெசுடனில் அறிமுகமான பிறகு, போமோ கிகிகா மேலும் ஐந்து முறை பிடே சதுரங்கப் போட்டிகளில் பங்கேற்றுள்ளார். 2012 ஆம் ஆண்டு துருக்கியின் இசுதான்புல் (நைசீரியா அணி ஈ பிரிவில் வென்றதன் மூலம் சிறப்பைப் பெற்றது). 2014 ஆம் ஆண்டு நார்வேயின் டிராம்சோ, 2016 ஆம் ஆண்டு அசர்பைசானின் பாகு, 2018 ஆம் ஆண்டு சியார்சியாவின் படுமி, மற்றும் 2022 ஆம் ஆண்டு முறை முறையே இந்தியாவின் சென்னை ஆகியவை இவர் பங்கேற்ற போட்டிகளாகும்.
# தேவயானி கிருஷ்ணா

**தேவயானி கிருஷ்ணா** (**Devyani Krishna**) (1910-2000) ஓர் இந்திய ஓவியரும், அச்சு தயாரிப்பாரும். ஆசிரிரும் பத்திக் வேலை பற்றிய ஆராய்ச்சி பணிகளிலும் இவர் ஈடுபட்டிருந்தார். இந்தியா மற்றும் ஐரோப்பாவில் காட்சிப்படுத்திய இவரது மாறுபட்ட படைப்புகளுக்காக கலை விமர்சகர் *இரிச்சர்ட் பர்த்தலோமியோ* தேவயானியை 'இந்தியாவின் முன்னணி பெண் கலைஞர்' என்று விவரித்தார்.  
தனது கணவர் கன்வால் கிருஷ்ணாவுடன் இமயமலைப் பகுதியில் பயணம் செய்தனர்.தம்பதியினர் தங்களைன் கலைப்படைப்புகள் மூலம் அப்பகுதியின் கலை மற்றும் கலாச்சாரத்தை ஆவணப்படுத்தினர்.
# தேவயானி கிருஷ்ணா

## ஆரம்பகால வாழ்க்கை மற்றும் கல்வி

தேவயானி மத்தியப் பிரதேசத்தின் இந்தோரில் பிறந்தார். 1930களில், இந்தோர் மகாராஜா இரண்டாம் யசுவந்த்ராவ் ஓல்கரின் ஆதரவின் கீழ் அனைத்துலகக் கட்டிடக்கலைப் பானியில் இந்த நகரம் உருவானது. மாணிக் பாக் அரண்மனையை வடிவமைத்து மேம்படுத்த ஜெர்மன் கட்டிடக் கலைஞர் *எகார்ட் முத்தேசியஸை* அரசர் நியமித்தார். சிற்பி *கான்ஸ்டான்டின் பிராங்குசி* மற்றும் கட்டடக் கலைஞர் லெ கொபூசியே ஆகியோரால் உருவாக்கப்பட்ட படைப்புகளையும் மன்னர் தனது சேகரிப்பில் வைத்திருந்தார்.  
நகரத்தில் ஏற்பட்ட இந்த முன்னேற்றங்கள் சிறு வயதிலிருந்தே தேவயானி மீது தாக்கத்தை ஏற்படுத்தின. மேலும், ஓவியரும் ஆசிரியருமான *டி. டி. தியோலலிகர்* என்பவரின் வழிகாட்டுதலின் கீழ் பயிற்சி பெற்றார். 1936 ஆம் ஆண்டில், தேவயானி மும்பைக்குக் குடிபெயர்ந்தார். அங்கு சர் ஜே. ஜே. கலைப் பள்ளியில் சேர்ந்தார். 1940 இல் பட்டம் பெற்ற பிறகு,சுவரோவியத்தில் நிபுணத்துவத்தையும் முடித்தார்.
# தேவயானி கிருஷ்ணா

## தொழில் வாழ்க்கை

தேவயானி 1942 ஆம் ஆண்டில் சக கலைஞர் கன்வால் கிருஷ்ணாவை மணந்தார். இருவரும் சிக்கிம், திபெத்திய எல்லை மற்றும் வடமேற்கு எல்லைப்புற மாகாணம் வழியாக 1949 முதல் 1952 வரை பயணம் செய்தனர். பயணங்களின்போது இவர்கள் வரைந்த ஓவியங்களில் திபெத்திய முகமூடிகள், அவர்களின் சடங்கு நடனங்கள் மற்றும் பௌத்த கலை பல அம்சங்கள் ஆகியவை இடம்பெற்றன. அந்நேரத்தில் திபெத்திய பௌத்தர்களின் சுயாட்சி சீனாவிடம் இழந்ததைத் தம்பதியினர் காண நேரிட்டது. 1951 ஆம் ஆண்டில், சீனா திபெத்தின் மீது முழு கட்டுப்பாட்டையும் செலுத்தியது. இதன் காரணமாக பல பௌத்தர்கள் நாடுகடந்து செல்ல நேரிட்டது.  
பயணத்திலிருந்து திரும்பிய பிறகு, தேவயானி கிருஷ்ணா புதுதில்லியிலுள்ள நவீன பள்ளியில் கலை ஆசிரியராக சேர்ந்தார். 1954 முதல் 1977 வரை நிறுவனத்தில் கற்பித்தார், பின்னர் கலைத் துறையின் தலைவராக பதவி உயர்வு பெற்று ஓய்வு பெற்றார்.
# தேவயானி கிருஷ்ணா

## தொழில் வாழ்க்கை

### வரவேற்பு

1972 ஆம் ஆண்டில், தி டைம்ஸ் ஆஃப் இந்தியாவின் கலை விமர்சகரான *இரிச்சர்ட் பர்த்தலோமியோ*, 1960 களில் இருந்து இந்தியாவில் அச்சுத் தயாரிப்பு வளர்ந்து வருவது பற்றி எழுதினார். அக்கட்டுரையில் தேவயானியை ‘இந்தியாவின் முதிர்ந்த அச்சுத் தயாரிப்பாளர் ’ என்றும் “இவர் அச்சுத் தயாரிப்பில் ஒரு தத்துவம் மற்றும் உணர்திறன் இரண்டையும் கொண்டு வருகிறார் என்றும் அவை விதிவிலக்காக அரிதானவை என்றும் இவரது அச்சுகள் தொழில்நுட்ப ரீதியாக சுவாரசியமாக இருப்பதைத் தவிர, ஒரு மாயையின் தோற்றத்தையும் கொண்டுள்ளன” எனவும் எழுதினார்.  
தேவயானியின் கலைப்படைப்புகள் புதுதில்லியில் உள்ள தேசிய நவீன கலைக்கூடம், தில்லி கலைக்கூடம் மற்றும் *வாஸ்வோ எக்ஸ். வாஸ்வோ* சேகரிப்பு ஆகியவற்றில் வைக்கப்பட்டுள்ளன.
# 3ஐ/அட்லஸ்

**3ஐ அட்லஸ்** (*3I/ATLAS*) பூமியை நோக்கி விண்மீனிடைப் பொருள் ஆகும். 3ஐ/அட்லஸ்(ATLAS), C/2025 N1 (ATLAS) என்றும் A11pl3Z என்றும் அழைக்கப்பட்டது. இது விண்மீன்களுக்கு இடையேயான ஒரு வால்மீன் ஆகும். இது அட்லஸ்(ATLAS) நிலையத்தால் கண்டுபிடிக்கப்பட்டது. இந்த வால்மீன் சூரியனைக் கடக்க ஒரு கட்டுப்பாடற்ற, ஹைபர்போலிக் பாதையைப் பின்பற்றுகிறது. இது பூமியிலிருந்து 1.8 வானியல் அலகு(AU) (சூரியனின் கிட்டத்தட்ட இரண்டு மடங்கு தூரம்) க்கு அருகில் வராது. எனவே, இது எந்த அச்சுறுத்தலையும் ஏற்படுத்தாது."3ஐ" என்ற முன்னொட்டானது 1I/ʻOumuamua மற்றும் 2I/Borisov க்குப் பிறகு, சூரியக் குடும்பத்தின் வழியாகச் செல்லும் மூன்றாவது உறுதிப்படுத்தப்பட்ட விண்வெளிப் பொருளாகக் குறிப்பிடுகிறது. தொலைநோக்கியிலோ அல்லது வெற்றுக் கண்ணிலோ தெரியும் அளவுக்கு இது பிரகாசமாக இருக்காது. 21 அக்டோபர் 2025 அன்று சூரிய இணைப்பின் போது, வால்மீனை GOES-19 வானிலை செயற்கைக்கோள் மூலம் கவனிக்க முடிந்தது. 3ஐ/அட்லஸ்(ATLAS), பூமிக்கும் செவ்வாய் கிரகத்திற்கும் இடையிலான சுற்றுப்பாதைகளுக்கு இடையில் சூரியனில் இருந்து 1.36 AU (203 மில்லியன் கிமீ; 126 மில்லியன் மைல்) தொலைவில், அக்டோபர் 29, 2025 அன்று சூரியனுக்கு மிக அருகில் வந்தது. வால் நட்சத்திரம் பால்வீதியின் மெல்லிய வட்டு அல்லது தடிமனான வட்டில் இருந்து தோன்றியதாகத் தெரிகிறது; 3ஐ/அட்லஸ் தடிமனான வட்டில் இருந்து தோன்றியிருந்தால், வால் நட்சத்திரம் குறைந்தது 7 பில்லியன் ஆண்டுகள் பழமையானதாக இருக்கலாம். இது சூரியக் குடும்பத்தை விட பழமையானது. 3ஐ/அட்லஸ், பூமிக்கும் செவ்வாய் கிரகத்திற்கும் இடையிலான சுற்றுப்பாதைகளுக்கு இடையில் உள்ள சூரியனில் இருந்து 1.36 AU (203 மில்லியன் கிமீ; 126 மில்லியன் மைல்) தொலைவில், அக்டோபர் 29, 2025 அன்று சூரியனுக்கு மிக அருகில் வந்தது. வால் நட்சத்திரம் பால்வீதியின் மெல்லிய வட்டு அல்லது தடிமனான வட்டில் இருந்து தோன்றியதாகத் தெரிகிறது;
# 3ஐ/அட்லஸ்

## கண்டுபிடிப்பு

3ஐ/அட்லஸ்(ATLAS), சூலை 1, 2025 அன்று சிலியின் ரியோ ஹர்டடோவில் உள்ள நாசா நிதியுதவி பெற்ற அட்லஸ்(ATLAS) கணக்கெடுப்புத் தொலைநோக்கியால் (கண்காணிப்புக் குறியீடு W68) கண்டுபிடிக்கப்பட்டது. வெளிப்படையான அளவு 18 இல், புதிதாகக் கண்டுபிடிக்கப்பட்ட பொருள் சூரியனை விட 61 கிமீ/வி (140,000 மைல்; 220,000 கிமீ/மணி) வேகத்தில் உள் சூரிய மண்டலத்திற்குள் நுழைந்து கொண்டிருந்தது. பூமியிலிருந்து 3.50 AU (524 மில்லியன் கிமீ; 325 மில்லியன் மைல்) மற்றும் சூரியனிலிருந்து 4.51 வானியல் அலகு (AU) தொலைவில் அமைந்துள்ளது. மேலும் விண்மீன் விமானம் அல்லது அண்டத் தளத்திற்கு அருகில் உள்ள செர்பென்ஸ் காடா எனப்படும் பெரிய விண்மீன்கூட்டம் மற்றும் வால்விண்மீன்களின் எல்லையில் வானத்தில் நகர்ந்து கொண்டிருந்தது. இதற்கு 'A11pl3Z' என்ற தற்காலிகப் பெயர் வழங்கப்பட்டது. இந்தப் புதிய கண்டுபிடிப்பு சர்வதேச வானியல் ஒன்றியத்தின் சிறு கோள்களுக்கான மையத்திற்குச் (MPC) சமர்ப்பிக்கப்பட்டது. இந்தக்கண்டுபிடிப்புகள் தொடக்கத்த்தில் அந்த விண்மீன் பூமியின் சுற்றுப்பாதைக்கு அருகில் வரக்கூடிய மிகவும் வியப்பான(விசித்திரமான) பாதையில் இருக்கக்கூடும் என்று பரிந்துரைத்தன. இதனால் சிறு கோள்களுக்கான மையம்(MPC), சுற்றுப்பாதையை உறுதிப்படுத்தும் வரை, அந்தப் பொருளை 'புவியருகுப் பொருள் உறுதிப்படுத்துதல் பட்டியல்' பக்கத்தில் தற்காலிகமாகப் பட்டியலிட வழிவகுத்தது.
# டாமன்சாரா–சா ஆலாம் உயர்மட்ட விரைவுச்சாலை

**டாமன்சாரா–சா ஆலாம் உயர்மட்ட விரைவுச்சாலை** அல்லது கிள்ளான் பள்ளத்தாக்கு புதிய வடக்கு விரைவுச்சாலை &nbsp; (ஆங்கிலம்; *Damansara–Shah Alam Elevated Expressway* (**DASH**); அல்லது *New North Klang Valley Expressway* மலாய்: *Lebuhraya Bertingkat Damansara–Shah Alam*) என்பது மலேசியா, சிலாங்கூர், கிள்ளான் பள்ளத்தாக்கில் உள்ள ஒரு விரைவுச்சாலையாகும். இந்த விரைவுச்சாலையின் மதிப்பீட்டுச் செலவு MYR 11.5 பில்லியன் ஆகும்.
# டாமன்சாரா–சா ஆலாம் உயர்மட்ட விரைவுச்சாலை

## வழிப் பின்னணி

புஞ்சாக் பெர்தானா U10 சா ஆலாம் மாற்றுச் சாலை சந்திப்பு முனையில் (*Puncak Perdana U10 Shah Alam*), டாமன்சாரா–சா ஆலாம் உயர்த்தப்பட்ட விரைவுச்சாலையின் **0** (சுழிய) கிலோமீட்டர் அமைந்துள்ளது. இது புஞ்சாக் பெர்தானா *(Puncak Perdana)*, ஆலாம் சூரியா, தெனாய் ஆலாம், கம்போங் மெலாயு சுபாங், சுங்கை பூலோ சாலை, மலேசிய இரப்பர் ஆராய்ச்சி நிறுவனம், கோத்தா டாமன்சாரா, டாமன்சாரா பெர்தானா மற்றும் முத்தியாரா டாமன்சாரா ஆகியவற்றுக்கான இணைப்பாகச் செயல்படுகிறது.
# டாமன்சாரா–சா ஆலாம் உயர்மட்ட விரைவுச்சாலை

## வரலாறு

சா ஆலாம் மற்றும் பத்து ஆராங் சாலை (பெர்சியாரான் மொக்தார் தகாரி *Persiaran Mokhtar Dahari)* இணைப்புகளில் அதிகரித்து வந்த மேம்பாடுகள் சாலைத் திறனை அதிகரிக்க வேண்டிய நிலையை உருவாக்கின. எனவே, அந்தத் தேவைகளைப் நிறைவு செய்யும் வகையில் ஒரு விரைவுச்சாலை கட்டப்பட வேண்டும் என்று புரோலிந்தாஸ் நிறுவனம் *(Permodalan Nasional Berhad)* முன்மொழிந்தது.  
இந்த விரைவுச்சாலை கோத்தா டாமன்சாராவில் உள்ள பெர்சியாரான் சூரியன் சாலைக்கும் சுபாங் வானூர்தி நிலையத்திற்கும் மாற்றுப் பாதையாக அமைகிறது. அத்துடன், கிள்ளான் பள்ளத்தாக்கின் கிழக்கு மேற்கு பகுதிகளுக்கு இடையிலான இணைப்பாகவும் செயல்படுகிறது.
# டாமன்சாரா–சா ஆலாம் உயர்மட்ட விரைவுச்சாலை

## வரலாறு

### இசுபிரிண்ட் விரைவுச்சாலை

இந்த விரைவுச் சாலை கிள்ளான் பள்ளத்தாக்கு புதிய விரைவுச் சாலையைக் கடந்து செல்கிறது. மேலும் கத்ரி பெருவழி விரைவுச்சாலை *(Guthrie Corridor Expressway)*, &nbsp;டாமன்சாரா-பூச்சோங் விரைவுச்சாலை மற்றும் &nbsp;இசுபிரிண்ட் விரைவுச்சாலை போன்ற விரைவுச் சாலைகளை இணைக்கிறது.  
இப்பகுதியில் உள்ள மலேசிய இரப்பர் ஆராய்ச்சி நிறுவனத்தின் கட்டுமான மேம்பாடுகளினால் போக்குவரத்து நெரிசல்கள் ஏற்பட்டன. அவற்றைத் தீர்க்க இந்த விரைவுச் சாலை பெரிதும் உதவுகிறது. 2022 அக்டோபர் 13 அன்று தெனாய் ஆலாம் சுங்கச்சாவடியில் புரோலிந்தாஸ் நிறுவனம், இந்த விரைவுச் சாலையின் திறப்பு விழாவை நடத்தியது.  
மேலும் விரைவுச் சாலை 2022 அக்டோபர் 14 அன்று போக்குவரத்துக்கு திறக்கப்பட்டது. திறக்கப்பட்ட தேதியிலிருந்து 2022 நவம்பர் 30 வரை 40 நாட்களுக்கு போக்குவரத்து கட்டணம் விதிக்கப்படவில்லை. இந்த திட்டத்திற்கு 2015 மலேசிய வரவு செலவுத் திட்டத்தில் MYR 4.2 பில்லியன் ஒதுக்கப்பட்டது.
# டாமன்சாரா–சா ஆலாம் உயர்மட்ட விரைவுச்சாலை

## சுங்கக் கட்டணங்கள்

திசம்பர் 1, 2022 தொடக்கம், இந்த விரைவுச்சாலையின் அனைத்து சுங்கச் செயல்பாடுகளும் தொட்டு செல் அட்டைகள் அல்லது இசுமார்ட் அட்டைகள் *(SmartTAG)* மூலம் மின்னணு முறையில் நடத்தப்படுகின்றன. ரொக்கப் பணம் ஏற்றுக் கொள்ளப்படுவது இல்லை.  
| பிரிவு | வாகனங்களின் வகை | கட்டணம்
(மலேசிய ரிங்கிட் RM) |
| --- | --- | --- |
# டையோப்ட்ரா

**டையாப்டரா** (*Dioptra*) என்பது பண்டைய கிரேக்க நாட்டில் பயன்படுத்தப்பட்ட ஒரு அளவீட்டுக் கருவி ஆகும். கிமு 3 ஆம் நூற்றாண்டைச் சேர்ந்த ஒரு பாரம்பரிய வானியல் மற்றும் நில அளவைக் கருவியான இது பூமியின் அளவீடு மற்றும் வானியல் கண்காணிப்பு ஆகியவற்றுக்கு பயன்பட்டது. டையாப்டர் என்ற பெயராலும் இக்கருவி அறியப்படுகிறது. ஒரு பார்வைக் குழாய் அல்லது மாற்றாக, இரு முனைகளிலும் பார்வைக் குழாயைக் கொண்ட ஒரு தடி, ஒரு நிலைப்பாட்டில் இணைக்கப்பட்டு இக்கருவி உருவாக்கப்படுகிறது. பாகைமானி பொருத்தப்பட்டால் இக்கருவி ஒரு கோண அளவீட்டுக் கருவியுமாகும்.
# டையோப்ட்ரா

## பயன்கள்

கிரேக்க வானியலாளர்கள் நட்சத்திரங்களின் நிலைகளை அளவிட டையோப்டராவைப் பயன்படுத்தினர். யூக்லிட்டு, செமினசு இருவரும் தங்கள் வானியல் படைப்புகளில் டையோப்டராவைக் குறிப்பிடுகின்றனர்.  
ஒரு பயனுள்ள கணக்கெடுப்புக் கருவியாக இக்கருவி தொடர்ந்து பயன்பாட்டில் இருந்தது. கணக்கெடுப்புக்கு ஏற்றவாறு, டையோப்டரா பதினாறாம் நூற்றாண்டைச் சேர்ந்த தியோடோலைட்டு கருவியின் முன்னோடிக் கருவியாகக் கருதப்படுகிறது.  
யூபலினோசின் சுரங்கப்பாதையை உருவாக்க இக்கருவி பயன்படுத்தப்பட்டிருக்கலாம் என்று சில ஊகங்கள் உள்ளன. பண்டைய காலத்தின் மிகப்பெரிய பொறியியல் சாதனைகளில் ஒன்றாகவும் இக்கருவி அறியப்படுகிறது. யூபலினோசின் சுரங்கப்பாதை கிமு ஆறாம் நூற்றாண்டில் பாலிகிரேட்சு ஆட்சியின் போது கிரேக்க தீவான சமோசில் உள்ள ஒரு மலை வழியாக தோண்டப்பட்ட 1,036 மீட்டர் (3,399 அடி) நீளமுள்ள ஒரு சுரங்கப்பாதையாகும். டையோப்டரா அவ்வளவு ஆரம்பத்தில் கிடைத்ததா என்பது குறித்தும் அறிஞர்கள் உடன்படவில்லை.  
டையோப்டராவின் கட்டுமானம் மற்றும் கணக்கெடுப்பு பயன்பாடு பற்றிய முழு புத்தகமும் அலெக்சாண்ட்ரியாவின் ஈரோ என்பவருக்கு (எரான் என்றும் அழைக்கப்படுகிறது; புத்தகத்தின் சுருக்கமான விளக்கம் இணைய வழியில் கிடைக்கிறது; ஈரோ "வரலாற்றின் மிகவும் புத்திசாலித்தனமான பொறியாளர்கள் மற்றும் பயன்பாட்டு கணிதவியலாளர்களில் ஒருவராவார்.  
டையோப்ட்ரா நீர்வழி கட்டுமானத் திட்டங்களில் பரவலாகப் பயன்படுத்தப்பட்டது. கருவியின் பல்வேறு பகுதிகளில் திருகு திருப்பங்கள் மிகவும் துல்லியமான அளவீடுகளுக்கு அளவீடு செய்வதை எளிதாக்கின.  
டையோப்டரா கருவிக்கு மாற்றாக பின்னாளில் ஓர் ஆய்வுக் கருவியாக தியோடோலைட்டு கருவி பயன்பாட்டுக்கு வந்தது.
# டையோப்ட்ரா

## கருவியின் இயக்கம்

டையோப்டரா என்பது ஒரு பார்வைக் குழாய் அல்லது கம்பியைக் கொண்டுள்ளது. இரு முனைகளிலும் பார்வைப் பகுதிகள் பொருத்தப்பட்டு ஒரு நிலையான நிலைப்பாட்டில் பொருத்தப்பட்டுள்ளது. நிலைப்பாட்டில் பொதுவாக சரிசெய்யக்கூடிய திருகு திருப்பங்கள் உள்ளன, அவை கருவியை துல்லியமாக அளவீடு செய்ய அனுமதிக்கின்றன. வானியல் நோக்கங்களுக்காகப் பயன்படுத்தப்படும்போது, பயனர் பார்வைப் பகுதிகளை ஒரு குறிப்பிட்ட நட்சத்திரம் அல்லது வானப் பொருளுடன் சீரமைப்பார். பின்னர் கருவியுடன் இணைக்கப்பட்ட பாகைமானியைப் பயன்படுத்தி கோணத்தை அளவிடுவார். கணக்கெடுப்பில், டையோப்டரா கம்பியுடன் பார்வையிட்டு, அளவுகோல்களிலிருந்து அளவீடுகளை எடுப்பதன் மூலம் கருவி கோணங்களையும் தூரங்களையும் அளவிடப் பயன்படுத்தப்பட்டது.
# டையோப்ட்ரா

## நன்மைகள் மற்றும் தீமைகள்

சமகாலக் கருவிகளை விட டையோப்ட்ரா பல நன்மைகளை வழங்கியது. செங்குத்து மற்றும் கிடைமட்டக் கோணங்களை அதிக துல்லியத்துடன் அளவிடும் அதன் திறன், வானியல் மற்றும் கணக்கெடுப்பு இரண்டிற்குமான பல்துறை கருவியாக மாறியது. திருகு திருப்பங்கள் நுணுக்கமான சரிசெய்தல்களுக்கு அனுமதித்தன, துல்லியத்தை மேம்படுத்தின. கருவியின் எளிமை மற்றும் உறுதித்தன்மை அதை நம்பகமானதாகவும் துறையில் பயன்படுத்த எளிதாகவும் ஆக்கியது.இருப்பினும், டையோப்ட்ராவும் அதன் வரம்புகளைக் கொண்டிருந்தது. அளவீடுகளின் துல்லியம் பயனரின் திறமை மற்றும் கருவியின் கட்டுமானத்தின் தரத்தைப் பொறுத்தது. காற்று அல்லது வெப்பநிலை மாற்றங்கள் போன்ற சுற்றுச்சூழல் காரணிகளால் பார்வை குழாய் அல்லது தண்டுப் பகுதி பாதிக்கப்படலாம், இது பிழைகளை ஏற்படுத்தக்கூடும். கூடுதலாக, டையோப்ட்ரா ஒவ்வொரு பயன்பாட்டிற்கும் முன் கவனமாக அளவுத்திருத்தம் செய்ய வேண்டியிருந்தது, இது நேரத்தை எடுத்துக்கொள்ளும்.
# டையோப்ட்ரா

## பிற்கால கருவிகளுடன் ஒப்பீடு

தியோடோலைட் போன்ற பிற்கால கருவிகளுடன் ஒப்பிடும்போது, டையோப்ட்ரா குறைவான மேம்பாடுகளைக் கொண்டு இருந்தது மற்றும் தியோடோலைட்டுகளை மிகவும் துல்லியமாகவும் , எளிதாகவும் இருந்தது. தியோடோலைட் இறுதியில் அதன் சிறந்த செயல்திறன் மற்றும் நம்பகத்தன்மை காரணமாக டையோப்ட்ராவை கணக்கெடுப்பதற்கான முதன்மை கருவியாக மாற்றியது.
# டையோப்ட்ரா

## வரலாறு மற்றும் வளர்ச்சி

டையோப்ட்ராவின் தோற்றம் கிரேக்க விஞ்ஞானிகளும் பொறியியலாளர்களும் வானியல் மற்றும் கணக்கெடுப்பில் கண்காணிப்பு துல்லியத்தை மேம்படுத்த முயன்ற ஹெலனிஸ்டிக் காலத்திற்கு முந்தையது. காலப்போக்கில், இந்த கருவி பல மாற்றங்களுக்கு உட்பட்டது, அறிவியல் மற்றும் வடிவியல் கொள்கைகளில் முன்னேற்றங்களை உள்ளடக்கியது. குறிப்பாக, டையோப்ட்ரா பற்றிய அலெக்ஸாண்ட்ரியாவின் ஹீரோவின் விரிவான பணி ஹெலனிஸ்டிக் பொறியியல் திறமையின் உச்சத்தை எடுத்துக்காட்டுகிறது, இந்தக்கருவி பலதுறையில் துல்லியத்தை வெளிப்படுத்துகிறது.
# டையோப்ட்ரா

## பண்டைய பொறியியலில் பயன்பாடுகள்

வானியலில் அதன் பயன்பாட்டிற்கு அப்பால், பண்டைய கிரீஸ் மற்றும் ரோமில் பல்வேறு பொறியியல் திட்டங்களில் டையோப்ட்ரா முக்கிய பங்கு வகித்தது. நீர்வழிகள், சாலைகள் மற்றும் கட்டிடங்களை நிர்மாணிப்பதில் இது முக்கிய பங்கு வகித்தது. உயர் துல்லியத்துடன் கோணங்களை அளவிடும் கருவியின் திறன், பொறியாளர்கள் துல்லியம் மற்றும் செயல்திறனுடன் பெரிய அளவிலான உள்கட்டமைப்பு திட்டங்களைத் திட்டமிட்டு செயல்படுத்த அனுமதித்தது. எடுத்துக்காட்டாக, யூபலினியன் நீர்வழியின் கட்டுமானத்தில் அதன் பயன்பாடு அக்காலத்தின் சிக்கலான பொறியியல் சவால்களைத அக்காலத்தில் தீர்த்து டையோப்ட்ராவின் முக்கியத்துவத்தை நிரூபித்தது.
# டையோப்ட்ரா

## மற்ற கருவிகளுடன் ஒப்பிடுதல்

டையோப்ட்ராவின் வடிவமைப்பு மற்றும் செயல்பாட்டை குரோமா, அலிடேட் மற்றும் பிற்கால தியோடோலைட் போன்ற பிற சமகால கருவிகளுடன் ஒப்பிடலாம். குரோமா முதன்மையாக நேர் கோடுகள் மற்றும் செங்கோணங்களை அமைப்பதற்குப் பயன்படுத்தப்பட்டாலும், டையோப்ட்ரா செங்குத்து மற்றும் கிடைமட்ட தளங்களில் கோணங்களை அளவிடுவதில் அதிக பல்துறைத்திறனை வழங்கியது. மற்றொரு முக்கியமான கணக்கெடுப்பு கருவியான அலிடேட், கோணங்களை அளவிடவும் திசைகளைத் தீர்மானிக்கவும் பயன்படுத்தப்பட்டது. இது பொதுவாக இரு முனைகளிலும் காட்சிகளைக் கொண்ட ஒரு நேர்கோட்டைக் கொண்டிருந்தது. அலிடேட் பெரும்பாலும் ஒரு தள மேசையில் பொருத்தப்பட்டது, இது கணக்கெடுப்புத் தரவை நேரடியாகத் திட்டமிட அனுமதித்தது. பதினாறாம் நூற்றாண்டில் தோன்றிய தியோடோலைட், தொழில்நுட்ப முன்னேற்றங்கள் மற்றும் ஒளியியல் மற்றும் இயந்திர கூறுகளில் சுத்திகரிப்புகள் காரணமாக துல்லியம் மற்றும் பயன்பாட்டின் எளிமையில் டையோப்ட்ராவை இறுதியில் விஞ்சியது.
# டையோப்ட்ரா

## இதனையும் காண்க

- தியோடலைட்டு
# பான்சுவாரா சட்டமன்றத் தொகுதி

**பான்சுவாரா சட்டமன்றத் தொகுதி** *(Banswara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பான்ஸ்வாரா மாவட்டத்தில் அமைந்துள்ளது. இது பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# பான்சுவாரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | அரிதேவ் சோசி | rowspan=2 | இந்திய தேசிய காங்கிரசு</br> |
| 1977 |  |  |  |
| 1980 | இந்திய தேசிய காங்கிரசு (இ) |  |  |
| 1985 | rowspan=4 | இந்திய தேசிய காங்கிரசு</br> |  |
| 1990 |  |  |  |
| 1993 |  |  |  |
| 1998 | இரமேசு சந்திரா |  |  |
| 2003 | பவானி சோசி | பாரதிய ஜனதா கட்சி</br> |  |
| 2008 | அர்சுன் சிங் பாம்ணீயா | இந்திய தேசிய காங்கிரசு</br> |  |
| 2013 | தன் சிங் ராவத் | பாரதிய ஜனதா கட்சி</br> |  |
| 2018 | அர்சுன் சிங் பாம்ணீயா | rowspan=2 | இந்திய தேசிய காங்கிரசு</br> |
| 2023 | } |  |  |
# நங்கையர் கூத்து

**நங்கையர் கூத்து** அல்லது **நங்கியார் கூத்து** (*Nangiar koothu or Nangyar Koothu*) என்பது இந்தியாவின் பழமையான சமசுகிருத நாடகப் பாரம்பரியமான கூடியாட்டத்தின் ஒரு பாரம்பரிய கலை ஆகும். இது பாரம்பரியமாக நங்கியாரம்மாள் என்று அழைக்கப்படும் கேரள அம்பலவாசி நம்பியார் சமூகத்தைச் சேர்ந்த பெண்களால் நிகழ்த்தப்படுகிறது. ஆனால் 20 ஆம் நூற்றாண்டின் இரண்டாம் பாதியிலிருந்து இது மறைந்து விட்டது.  
கூடியாட்டத்தின் ஒரு கிளையான நங்கியார்கூத்து, 1500 ஆண்டுகள் பழமையான ஒரு தனி நிகழ்ச்சியாகும். இது பெண் கலைஞர்களால் மட்டுமே நிகழ்த்தப்பட்டு வந்தது. நிகழ்ச்சிக்கான கதைகள் கிருட்டிணனின் வாழ்க்கையை சித்தரிக்கும் *ஸ்ரீ கிருஷ்ண சரிதம்* என்ற உரையிலிருந்து எடுக்கப்பட்டுள்ளன. நிகழ்ச்சியின் போது நடனமாடுபவர்கள் கிருஷ்ணரின் நீண்ட கதைகளை கை சைகைகள், முகபாவனைகள் மற்றும் உடல் அசைவுகளை மிழாவு என்ற மேளக் கருவியுடன் வழங்குவர்..
# நங்கையர் கூத்து

## இதனையும் காண்க

- சாக்கைக் கூத்து
- கூடியாட்டம்
- மணி மாதவ சாக்கியர்
- மார்கி சதி
# கோ. வேணு

**கோபாலன் நாயர் வேணு** (*Gopalan Nair Venu*) பிரபலமாக **ஜி. வேணு** (அன்பாக **வேணுஜி**) என்று அழைக்கப்படும் இவர் இந்தியாவின் கேரளாவைச் சேர்ந்த கூடியாட்டம் மற்றும் கதகளி நடனக் கலைஞரும், நடன இயக்குனரும் மற்றும் ஆராய்ச்சி அறிஞரும் ஆவார். கேரள சங்கீத நாடக அகாதமி விருது, கேரள கலாமண்டலம் விருது, கலாச்சாரத்திற்கான நிக்கேய் ஆசியா பரிசு, கேரளச் சாகித்திய அகாதமி விருது, சங்கீத நாடக அகாதமி விருது உள்ளிட்ட பல விருதுகளையும் கௌரவங்களையும் நிகழ்த்து கலைத் துறையில் இவர் ஆற்றிய ஒட்டுமொத்த பங்களிப்புகளுக்காகப் பெற்றுள்ளார். சாக்கியர் சமூகத்தை விட தாழ்ந்த சாதியிலிருந்து கூடியாட்டம் பயின்ற முதல் நபர் என்ற பெருமையுடன், சாக்கியர் அல்லாத சமூகத்திலிருந்து கூடியாட்டத்திற்காக கேரள கலாமண்டலம் உதவித்தொகையைப் பெற்ற முதல் நபரும் இவரே.
# கோ. வேணு

## வாழ்க்கை வரலாறு.

வேணு 1945 ஜூலை 1 அன்று, இன்றைய கேரளாவின் திருவனந்தபுரம் மாவட்டத்தில் உள்ள பாப்பனாம்கோடு என்ற ஊரில் சித்தூர் கோபாலன் நாயர் மற்றும் சுமதி குட்டி அம்மா ஆகியோருக்கு மகனாகப் பிறந்தார். பதினொரு வயதில், கீரிக்கட்டு சங்கர் பிள்ளையிடம் கதகளி கற்கத் தொடங்கினார். பின்னர் குரு கோபிநாத் மற்றும் செங்கன்னூர் ராமன் பிள்ளை ஆகியோரிடம் மேம்பட்ட பயிற்சியினை முடித்தார். கீரிக்கட்டு சங்கரன் பிள்ளையின் கீழ் மூன்று ஆண்டுகளும், குரு கோபிநாத்தின் கீழ் ஐந்து ஆண்டுகளும் கதகளி பயின்றார்.  
கதகளி படித்த பின்னர் வேணு, 1966 இல் மத்தியப் பிரதேச கலை பரிசத் நிறுவனத்தில் கதகளி கற்பிக்க போபாலுக்கு வந்தார். அங்கு, இந்துஸ்தானி இசை கருவிகளைத் தவிர, கதக் மற்றும் மணிப்புரி ஆகியவற்றை கற்றுக்கொள்ளும் வாய்ப்பும் இவருக்கு கிடைத்தது. அம்மன்னூர் பரேமேசுவர சாக்யாரிடமிருந்து கூடியாட்டத்திலும் பயிற்சி பெற்றார். வேணு 1984-இல் தனது அரங்கேற்றத்தை நிகழ்த்தினார்.
# கோ. வேணு

## வாழ்க்கை வரலாறு.

### தனிப்பட்ட வாழ்க்கை

ஜி. வேணு மோகினியாட்டக் கலைஞரான நிர்மலா பணிக்கர் என்பவரை மணந்தார். இவர்களுக்கு கபிலா வேணு என்ற ஒரு மகள் உள்ளார்.
# கோ. வேணு

## முக்கிய நிகழ்ச்சிகள்

ஒரு கலைஞராக வேணு இந்தியாவிலும் வெளிநாட்டிலும் பல்வேறு இடங்களில் கதகளி மற்றும் கூடியாட்டம் நிகழ்த்தியுள்ளார். சுவீடனின் ஓப்பன்ஹெய்ம் என்ற நகரில் இந்தியாவை பிரதிநிதித்துவப்படுத்தி நிகழ்ச்சியை நிகழ்த்தினார்.  
கூடியாட்டம் மற்றும் நங்கையர்கூத்து ஆகியவற்றில் பல நாடகங்களை இயக்கியுள்ளார். காளிதாசரின் அபிஞான சாகுந்தலம் மற்றும் விக்கிரமோவர்சியம்,பாஸரின் உருபங்கா மற்றும் துட்டவக்யா, சூத்திரகரின் மிருச்சகடிகம் போன்றவை அவற்றில் குறிப்பிடத்தக்கவை. இவரது தழுவல்கள் மூலம் நாடகத்தை சமூக-அரசியல் உணர்வுடன் இணைக்கிறார்.  
வேணு இயக்கிய அபிஞானசகுந்தலம் நாடகத்தைப் பார்த்த பிறகு, புகழ்பெற்ற நாடக இயக்குனர் ஹபீப் தன்வீர், கூடியாட்டத்தைப் போலவே மிருச்சகடிகத்தையும் தயாரிக்க வேண்டும் என்று கேட்டுக் கொண்டதன் பேரில், மிருச்சகடிகத்தை கூடியாட்டமாக அரங்கேற்றினார்.  
ஜி. வேணு, ஹோமி பாபா சகா, தட்சிண சித்ரா விருது, 2007 இல் கேரள சங்கீத நாடக அகாடமியின் கேரள சங்கீத நாடக அகாதமி விருது, 2005 இல் கேரள கலாமண்டலத்தின் கேரள கலாமண்டலம் விருது, 2007 யப்பானின் கலாச்சாரத்திற்கான நிக்கேய் ஆசியா பரிசு மற்றும் 1977 இல் கேரள சாகித்ய அகாதமியின் கேரள சாகித்ய அகாதமி விருது உள்ளிட்ட பல விருதுகளையும் கௌரவங்களையும் பெறுள்ளார்.
# இசுமார்ட் அட்டை

அட்டை]]
**இசுமார்ட் அட்டை** (ஆங்கிலம்: *Toll Network Automatic Payment Systems* **SmartTAG**; மலாய் மொழி: *Sistem Membayar Automatik Rangkaian Tol* **SMART**) என்பது மலேசிய விரைவுச்சாலை; மற்றும் நெடுஞ்சாலை *(Malaysian Expressway System)* அமைப்புகளின் நடத்துனர்களால் பயன்படுத்தப்படும் ஒரு மின்னணுக் கட்டண *(Electronic toll collection)* (**EPS**) முறைமையாகும்.  
தொட்டு செல் அட்டையின் பயன்பாட்டிற்கான ஒரு துணை முறைமையாக இசுமார்ட் அட்டை செயல்படுத்தப்படுகிறது. இந்த முறைமை முதன்முதலில் மலேசியாவில் 1999-ஆம் ஆண்டில் அறிமுகப்படுத்தப்பட்டது; மேலும் போக்குவரத்து அணுகல் முறையை எளிமைப்படுத்துவதற்காகவும் தற்போது பயன்படுத்தப்படுகிறது.
# இசுமார்ட் அட்டை

## கூறுகள்

இசுமார்ட் அட்டை என்பது முந்தைய தொட்டு செல் பயன்பாட்டு அமைப்பின் நீட்டிப்பாக தெராஸ் தெக்னோலாஜி சென்டர் *(Teras Teknologi Sdn Bhd)* நிறுவனத்தால் வடிவமைக்கப்பட்டு, உருவாக்கப்பட்டு, தயாரிக்கப்பட்டது. தற்போது இசுமார்ட் அட்டை, தச் 'என் கோ *(Touch 'n Go Sdn Bhd)* நிறுவனத்தால் சந்தைப் படுத்தப்படுகிறது. தொடக்கத்தில் இது பிளஸ் அட்டைக்கு (**PLUS TAG**) மாற்று அட்டையாகவும் பயன்படுத்தப்பட்டது.  
இசுமார்ட் அட்டையின் அறிவுசார் சொத்துரிமைகள் எப்கோன் (EFKON Gmbh) எனப்படும் ஆஸ்திரிய நிறுவனத்திற்குச் சொந்தமானவை. எப்கோன் நிறுவனத்தின் தலைவர் டாக்டர் எல்முட் ரைடர், யூஇஎம் நிறுவனத்துடன் *(UEM Group)* இணைந்து அகச்சிவப்பு முன்னேற்ற தொழில்நுட்ப நிறுவனம் (*Infrared Advance Technology Sdn Bhd*) (**IRAT**) எனும் அமைப்பை உருவாக்கியவர் ஆவார்.
# இசுமார்ட் அட்டை

## கூறுகள்

### மானிய விலை

ஓர் இசுமார்ட் அட்டையின் தற்போதைய விலை யூனிட்டுக்கு RM 130 ஆகும். **இராட்** எனும் அகச்சிவப்பு முன்னேற்ற தொழில்நுட்ப நிறுவனத்தால் தயாரிக்கப்படும் ஒவ்வோர் இசுமார்ட் அட்டைகும் காப்புரிமைத் தொகை செலுத்த வேண்டியுள்ளது. ஆகவே அதுவே ஒரு மானிய விலையாக வரையறுக்கப்பட்டு உள்ளது.  
இசுமார்ட் அட்டையைப் பயன்படுத்துவதன் மூலமாக வாகன ஓட்டுநர்கள், இசுமார்ட் அட்டைப் பயன்பாட்டிற்கான சிறப்புப் பாதைகளில் தங்கள் வாகனங்களைத் தங்கு தடையின்றி ஓட்டிச் செல்லவும், நிற்காமல் சுங்கக் கட்டணத்தைச் செலுத்தவும் முடிகிறது. இந்த முறைமை ஒரு மணி நேரத்திற்கு 1,200 வாகனங்களைக் கண்காணிக்கும் வகையில் வடிவமைக்கப்பட்டுள்ளது.
# மாரா ஆறு

நாட்டில் நரோக் கவுண்டியில் பாயும் மாரா ஆறு]]
வையும், தான்சானியாவையும் பிரிக்கும் மரா ஆற்றுப் பாலம்]]
நாட்டின் மரா ஆற்றின் கரையில் கன்றுடன் நீர்யானை]]  
**மாரா ஆறு** (*Mara River*), கென்யா நாட்டின் நரோக் கவுண்டியில் உள்ள மாவ் செங்குத்து நிலச்சரிவில் உற்பத்தி ஆகி, தான்சானியா நாட்டின் மாரா பிரதேசம் வழியாகப் பாய்ந்து விக்டோரியா ஏரியில் கலக்கிறது. மாரா ஆறு பாயும் பகுதிகளில் மசாய் மாரா மற்றும் செரெங்கெட்டி தேசியப் பூங்காக்கள் அமைந்துள்ளது.
# மாரா ஆறு

## ஆற்றின் வடிநிலம்

மரா ஆற்றின் வடிநிலம் பரப்பளவு கொண்டது. அதில் கென்யா]]வில் மட்டும் 65% வடிநிலப் பரப்பும், தான்சானியாவில் 35% வடிநிலப் பரப்பும் கொண்டுள்ளது.கென்யா நாட்டின் மாவ் செங்குத்து நிலச்சரிவில் உற்பத்தியாகும் மாரா ஆறு 396 கிலோமீட்டர் நீளம் கொண்டது. இது தான்சானியா நாடு வழியாகப் பாய்ந்து விக்டோரியா ஏரியில் கலக்கிறது.
# மாரா ஆறு

## இதனையும் காண்க

- மசாய் மாரா
- செரெங்கெட்டி தேசியப் பூங்கா
- விக்டோரியா ஏரி
- நைல் நதி
- மாரா பிரதேசம்
- மசாய் இனக்குழு